Kumba Ialá

Kumba Ialá eller Yalá (født 15. mars 1953 i Bula i Portugisisk Guinea, død 4. april 2014 i BissauGuinea-Bissau's ex-President Kumba Yala dies, BBC News) var en bissauguineansk politiker som fra 17. februar 2000 til 14. september 2003 tjente som Guinea-Bissaus president, I: Diário de Notícias  4. april 2014, lest 4. april 2014. før han ble avsatt av et militært statskupp. Han tilhørte den etniske gruppa balanta og var presidenten til Partido para a Renovação Social. I 2008 konverterte han til islam, og tok da navnet Mohamed Ialá Embaló.

Liv og virke
Bakgrunn
Kumba Ialá kom fra Cacheu-regionen vest i fastlandsdelen av det som var Portugisisk Guinea, og tilhørte den etniske gruppen balanta, som utgjorde rundt en fjerdedel av befolkningen. Som tenåring ble han med i uavhengighetsbevegelsen PAIGC. Han studerte katolsk teologi i Lisboa, og senere også filosofi og juss. Ialá behersket i tillegg til sitt morsmål også portugisisk, spansk, fransk og engelsk og kunne lese latin, gammelgresk og hebraisk. Han arbeidet en tid som lærer.
Politiker
I 1987 var han leder av Guinea-Bissau-delegasjonen til feiringen av 70-årsjubileet for oktoberrevolusjonen i Sovjetunionen. To år senere ble han utvist fra det daværende enhetspartiet PAIGC fordi han ba om demokratisering. I 1991 og 1992 var han involvert i grunnleggelsen av opposisjonspartier. 

Etter å ha brutt med sitt forrige parti, grunnla han Partido para a Renovação Social (PRS) den 14. januar 1992. 

Det første frie presidentvalget i Guinea-Bissau fant sted den 3. juli 1994. I den første valgomgangen fikk president João Bernardo Vieira, som har sittet ved makten siden 1980, 46,2 % av stemmene, etterfulgt av Ialá med 21,88 %. Den 7. august 1994 vant Vieira andre valgomgang med 52,02 % mens Ialá fikk 47,98 %. Utenlandske observatører beskrev valget som korrekt, men Ialá protesterte mot resultatet, til ingen nytte. Han godtok resultatet den 20. august, men nektet sitt parti å delta i regjeringen.

 President 
Etter borgerkrigen i 1998 og 1999, som endte med Vieiras fall, stilte Ialá til valg igjen og kom først med 38,81% den 28. november 1999, etterfulgt av midlertidig president Malam Bacai Sanhá fra PAIGC. I andre valgomgang den 16. januar 2000 vant han med rundt 72 % av stemmene og ble tatt i ed som ny president den 17. februar 2000.

I løpet av sin embetsperiode klarte ikke Ialá å gjenopplive landets økonomi, som hadde slitt siden borgerkrigene. Han anklaget regjeringen i Gambia for å støtte opprørsgrupper i Guinea-Bissau og truet med å invadere og «knuse» landet."GAMBIA-GUINEA: Government shocked by Guinea-Bissau coup claims", IRIN, 18. juni 2002.  Gambias utenriksministerium benektet anklagene.

På Ialás ordre ble mange opposisjonsmedlemmer arrestert, som han anklaget for anti-regjeringsaktiviteter.

Det var flere kuppforsøk mot ham, blant annet et opprør startet av Ansumané Mané, initiativtakeren til borgerkrigen i 1998. Opprøret tok slutt etter noen dager med Manés død. 

Ialá, som styrte på en stadig mer autoritær måte, utsatte gjentatte ganger parlamentsvalget som var planlagt for 2003. Den 14. september 2003 ble Ialá styrtet av stabssjefen for hæren, Veríssimo Correia Seabra. Han ble først varetektsfengslet, og deretter satt i husarrest. Han måtte formelt gi avkall på presidentskapet og love fem års avhold fra politikken.

Senere virke
Ialá ble løslatt fra arresten i forkant av parlamentsvalget i mars 2004. Hans PRS-parti ble den sterkeste opposisjonsstyrken i valget. I mars 2005 nominerte partiet ham som kandidat til presidentvalget, til tross for det femårige forbudet mot politisk aktivitet. Høyesterett tillot hans kandidatur. I utlandet og i FN vakte Ialás tilbakevending til politikken og hans påfølgende aktiviteter noen bekymringer om landets fremtidige stabilitet.

I midten av mai erklærte Ialá at hans fratreden fra presidentembedet i 2003 var ugyldig. Dette fikk ikke noen ytterligere konsekvenser bortsett fra små støttedemonstrasjoner fra hans støttespillere. I slutten av mai inntok han presidentpalasset med væpnede tilhengere. De holdt stand i fire timer, og konflikten så ble løst på fredelig måte. 

Ved valget den 19. juni 2005 kom han på tredjeplass med 25% , etter eks-presidentene Vieira og Sanhá. Dermed falt han ut av løpet. Igjen utfordret han resultatet uten å lykkes. Flere døde under demonstrasjoner med hans støttespillere. Til slutt aksepterte han sitt nederlag og stemte på Vieira, som vant valget den 24. juli og igjen var president fra den 1. oktober 2005 til han ble utsatt attentat den 2. mars 2009 og ble drept.

Kumba Ialá døde i Bissau i en alder av 61 år av plutselig hjertestans den 4. april 2014.reuters.com

 Referanser 

Kategori:Guinea-Bissaus presidenter
Kategori:Bissauguineanske politikere
Kategori:Pedagoger
Kategori:Personer fra regionen Cacheu